

**Tárgy: Csemő község új partnerségi**

**rendeletének elfogadása**

**E L Ő T E R J E S Z T É S**

**Csemő Község Képviselő-testületének**

**2020. július 28-án tartandó ülésére**

**Tisztelt Képviselő-testület!**

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet (a továbbiakban Korm. rendelet) 29. §-ának rendelkezése alapján a településtervezési dokumentumok készítése és módosítása során a Korm. rendelet keretei között megállapított önkormányzati partnerségi rendelet határozza meg a partnerségi egyeztetés szabályait.

A hatályos rendeletet 2017-ben, a Településképi Arculati Kézikönyv és településképi rendelet készítése előtt alkotta meg a képviselő-testület.

A Korm. rendelet 2018. decembertől hatályos módosítása érzékenyebb szabályozást vezetett be, mely a tervek műfaja, eljárási módja szerint is megkülönbözteti a partnerségi egyeztetés keretszabályait, valamint a szerint is, hogy új dokumentum, vagy módosítás készül.

Az új rendelet megalkotásával igazodunk a magasabb szintű jogszabályban szabályozott előírásokhoz.

Kérem a Tisztelt Képviselő-testületet az előterjesztés megvitatására és a rendelet-tervezet elfogadására.

Csemő, 2020. július 23.

Dr. Lakos Roland

polgármester