**Csemő Község Önkormányzata Képviselő-testületének**

**…/2020. (…) önkormányzati rendelete**

**a településfejlesztéssel, településrendezéssel és a településkép-érvényesítéssel összefüggő partnerségi egyeztetés helyi szabályairól**

Csemő Község Önkormányzata Képviselő-testülete az Alaptörvény 32. cikk (2) bekezdésének első fordulatában és a településkép védelméről szóló 2016. évi LXXIV. törvény 12. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva – figyelemmel a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012 (XI. 8.) Korm. rendelet (a továbbiakban Korm. rendelet) 29. §-ában foglaltakra is – a következőket rendeli el:

**1. A rendelet hatálya**

**1. §** E rendelet hatálya Csemő község településfejlesztési koncepciójának, integrált településfejlesztési stratégiájának, településrendezési eszközeinek, településképi arculati kézikönyvének és településképi rendeletének készítése, módosítása során a 3. § szerinti partnerekre, valamint a partnerségi egyeztetés szabályaira terjed ki.

**2. §** Csemő község településfejlesztési koncepciójának (a továbbiakban: koncepció), integrált településfejlesztési stratégiájának (a továbbiakban: stratégia), településrendezési eszközeinek, településképi arculati kézikönyvének és településképi rendeletének vagy azok módosításának a lakossággal, érdekképviseleti, civil és gazdálkodó szervezetekkel, vallási közösségekkel történő véleményeztetése a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (a továbbiakban: Korm. rendelet) és jelen rendeletben meghatározott szabályok szerint történik.

**2. A partnerek meghatározása**

**3. §** A partnerségi egyeztetésben az alábbi természetes személyek, jogi személyek és jogi személyiséggel nem rendelkező szervezetek (a továbbiakban: partnerek) vehetnek részt:

a) a település közigazgatási területén ingatlannal rendelkező természetes vagy jogi személy vagy jogi személyiséggel nem rendelkező szervezet,

b) a csemői székhellyel, telephellyel rendelkező gazdálkodó szervezet,

c) a csemői székhellyel bejegyzett civil szervezet,

d) a környezet védelmének általános szabályairól szóló 1995. évi LIII. törvény 98. § (2) bekezdés c) pontja alapján a településrendezési eszközök véleményezési eljárásába – a partnerségi egyeztetés megkezdése előtt legalább 30 napnál korábban – a polgármesternél írásban bejelentkező környezetvédelmi egyesület.

**4. §** A véleményezési eljárásba az Önkormányzat polgármesteréhez a megadott határidőben benyújtott írásbeli kérelemmel lehet bejelentkezni. A kérelemben meg kell jelölni a véleményezési eljárás tárgyát, a szervezet nevét, képviselőjét, postai címét és e-mail címét.

**3. A partnerek tájékoztatásának módja és eszközei**

**5. §** (1) Koncepció vagy stratégia készítése esetén a partnerek tájékoztatása – a Korm. rendelet szerinti előzetes és munkaközi tájékoztató keretében –

a) közterületen elhelyezett önkormányzati hirdetőfelületen,

b) Csemő helyi újságjában

c) a www. csemo.hu honlapon közzétett hirdetmény útján, továbbá

d) lakossági fórum keretén belül szóban történik.

(2) A koncepció és a stratégia módosítása esetén a partnerek tájékoztatása az elkészült tervezetről – a Korm. rendelet szerinti munkaközi tájékoztató keretében –

a) a [www.csemo.hu](http://www.csemo.hu) honlapon közzétett hirdetmény útján, továbbá

b) lakossági fórum keretén belül szóban történik.

**6. §** (1) Településképi arculati kézikönyv (a továbbiakban kézikönyv), településképi rendelet készítése esetén a partnerek tájékoztatása – a Korm. rendelet szerinti előzetes és munkaközi tájékoztató keretében –

a) közterületen elhelyezett önkormányzati hirdetőfelületen,

b) Csemő helyi újságjában

c) a www. csemo.hu honlapon közzétett hirdetmény útján, továbbá

d) lakossági fórum keretén belül szóban történik.

(2) Kézikönyv, településképi rendelet módosítása esetén a partnerek tájékoztatása az elkészült tervezetről – a Korm. rendelet szerinti munkaközi tájékoztató keretében –

a) a [www.csemo.hu](http://www.csemo.hu) honlapon közzétett hirdetmény útján, továbbá

b) lakossági fórum keretén belül szóban történik.

**7. §** (1) Településrendezési eszközök teljes eljárásban történő készítése esetén a partnerek tájékoztatása – a Korm. rendelet szerinti előzetes és munkaközi tájékoztató keretében –

a) közterületen elhelyezett önkormányzati hirdetőfelületen,

b) Csemő helyi újságjában

c) a www. csemo.hu honlapon közzétett hirdetmény útján, továbbá

d) lakossági fórum keretén belül szóban történik.

(2) Településrendezési eszközök teljes eljárásban történő módosítása esetén a partnerek tájékoztatása – a Korm. rendelet szerinti munkaközi tájékoztató keretében –

a) közterületen elhelyezett önkormányzati hirdetőfelületen,

b) Csemő helyi újságjában

c) a www. csemo.hu honlapon közzétett hirdetmény útján, továbbá

d) lakossági fórum keretén belül szóban történik.

**8. §** Településrendezési eszközök egyszerűsített eljárásban történő készítése, módosítása esetén a partnerek tájékoztatása az elkészült tervezetről – a Korm. rendelet szerinti munkaközi tájékoztató keretében –

a) közterületen elhelyezett önkormányzati hirdetőfelületen,

b) Csemő helyi újságjában

c) a www. csemo.hu honlapon közzétett hirdetmény útján, továbbá

d) lakossági fórum keretén belül szóban történik.

**9. §** (1) Településrendezési eszközök tárgyalásos eljárásban történő készítése, módosítása esetén – a (2) bekezdés szerinti eset kivételével, - a partnerek tájékoztatása az elkészült tervezetről, - a Korm. rendelet szerinti munkaközi tájékoztató keretében az egyeztetés végső véleményezési szakaszának kezdeményezése előtt –

a) közterületen elhelyezett önkormányzati hirdetőfelületen,

b) Csemő helyi újságjában

c) a www. csemo.hu honlapon közzétett hirdetmény útján, továbbá

d) lakossági fórum keretén belül szóban történik.

(2) Amennyiben a településrendezési eszközök tárgyalásos eljárásban történő módosítása a Kormány által kihirdetett veszélyhelyzet esetén, a településen a veszélyhelyzet következményeinek a felszámolása vagy a további, közvetlenül fenyegető veszélyhelyzet megelőzése miatt történik, a partnerek tájékoztatása az elkészült tervezetről, - a Korm. rendelet szerinti munkaközi tájékoztató keretében az egyeztetés végső véleményezési szakaszának kezdeményezése előtt –

a) a [www.csemo.hu](http://www.csemo.hu) honlapon közzétett hirdetmény útján, továbbá

b) lakossági fórum keretén belül szóban történik.

**10. §** Településrendezési eszközök állami főépítészi eljárásban történő készítése, módosítása esetén – a partnerek tájékoztatása az elkészült tervezetről, - a Korm. rendelet szerinti munkaközi tájékoztató keretében a záró szakmai vélemény megkérése előtt – a [www.csemo.hu](http://www.csemo.hu) honlapon közzétett hirdetmény útján történik.

**11. §** (1) A hirdetménynek – előzetes tájékoztató esetén – tartalmaznia kell:

a) a Korm. rendelet 37. § (3) bekezdésében foglaltakkal összhangban az érintett államigazgatási szervek számára tájékoztatásra bocsájtott dokumentumot,

b) a partnerek észrevételeinek benyújtására nyitva álló határidőt és

c) a postacímet vagy elektronikus levélcímet, ahova az észrevétel megküldhető.

(2) A hirdetménynek – munkaközi tájékoztató esetén – tartalmaznia kell:

a) az érintett államigazgatási szervek számára tájékoztatásra bocsájtott dokumentumokat, tárgyalásos és állami főépítészi eljárás esetén legalább a tervezet összefoglaló leírását és az elkészült jóváhagyandó munkarészeket,

b) a partnerek észrevételeinek benyújtására nyitva álló határidőt és

c) a postacímet vagy elektronikus levélcímet, ahova az észrevétel megküldhető.

**12. §** (1) Lakossági fórumot a polgármester hív össze úgy, hogy a fórum előtt legalább 8 nappal a tájékoztatásra bocsájtott dokumentumokat a rendeletben meghatározott módon nyilvánossá teszi.

(2) A lakossági fórumon a Partnerek szóban, az ott elhangzottakkal kapcsolatban a fórumot követő 8 napon belül írásban tehetnek észrevételt.

(3) Egyes fejlesztési elképzelésekről partnerségi fórumot kezdeményezhet a polgármester, melyen az érintett és érdeklődő civil és gazdálkodó szervezetek, magánszemélyek vehetnek részt (pl. fókuszcsoportos egyeztetések keretében).

**4. A javaslatok, vélemények dokumentálásának, elfogadásának és nyilvántartásának módja**

**13. §** (1) A partnerek a lakossági fórumon szóban észrevételt tehetnek, amelyet jegyzőkönyvbe kell foglalni. A lakossági fórumot követő 8 napon belül, valamint lakossági fórum hiányában a hirdetmény közzétételét számított 8 napon belül a partnerek írásos észrevételeket tehetnek az alábbi módokon:

a) papíralapon a polgármesternek címezve Csemő Község Polgármesteri Hivatalának (2713 Csemő, Petőfi u. 1.) címére történő megküldéssel, vagy

b) elektronikus levélben a hirdetményben meghatározott e-mail címre történő megküldéssel.

(2) Azt a partnert, aki az (1) bekezdés szerint közétett határidőn belül véleményt nem nyilvánított, javaslatot nem tett, a határidő leteltét követően hozzájáruló partnernek kell tekinteni, az egyeztetési további szakaszaiban és elfogadási szakaszban egyaránt.

(3) Tárgyalásos eljárásban, az egyezető tárgyalás vonatkozásában az eljárásban érintett partnernek az egyeztető tárgyalást megelőző partnerségi egyeztetésben jogszabályon alapuló ellenvéleményt tett partnert kell tekinteni.

(4) Az (1) bekezdés szerint beérkezett vélemények tisztázása érdekében a polgármester a véleményező partnerrel meghívásos egyeztető tárgyalás keretében további egyeztetést kezdeményezhet, amelyről jegyzőkönyvet kell készíteni.

(5) Azt a partnert, aki a partnerségi egyeztetés során határidőn belül véleményt nem adott, vagy adott, de a (4) bekezdés szerinti meghívásos egyeztető tárgyaláson a meghívás ellenére nem vett részt, kifogást nem emelő partnernek kell tekinteni, az egyeztetés további szakaszaiban és elfogadási szakaszban egyaránt.

(6) A beérkezett javaslatokat, véleményeket a főépítész az (1) bekezdésben megjelölt határidő elteltét követően továbbítja az arculati kézikönyv, településképi rendelet, fejlesztési dokumentum vagy a településrendezési eszköz készítésével megbízott tervezőnek.

(7) A tervező a véleményekkel, javaslatokkal kapcsolatos szakmai véleményét – a tervezési szerződésben megállapított határidőben - megküldi az önkormányzat részére, a Polgármesternek címezve.

(8) A szakmai javaslatok alapján a főépítész a vélemények, javaslatok elfogadására, el nem fogadás esetén indokolására vonatkozó döntés-tervezetet készít.

**14. §** (1) A beérkezett vélemények, javaslatok elfogadásáról vagy el nem fogadásáról, az el nem fogadás indokolásáról a képviselő-testület dönt.

(2) Minden a partnerségi egyeztetéssel kapcsolatos Korm. rendeletben és jelen rendeletben nem szabályozott kérdésben a Polgármester dönt, a vonatkozó eljárási szabályok megtartása mellett.

**15. §** (1) A jelen rendeletben foglaltak szerint beérkezett véleményeket, javaslatokat a főépítész a tárgy és az eljárási szakasz rögzítésével, a beérkezés sorrendjében nyilvántartja.

(2) Az (1) bekezdés szerinti nyilvántartás legalább az alábbiakat tartalmazza:

a) a véleményező, javaslattevő nevét, továbbá lakhelyét, székhelyét, vagy telephelyét,

b) a vélemény beérkezésének időpontját,

c) a vélemény, javaslat rövid tartalmát,

d) a véleményezési szakasz lezáró döntést követően a véleményt, javaslatot elfogadó, vagy elutasító képviselő-testületi határozat számát.

(3) Az (1) bekezdés szerinti dokumentumokat a közfeladatot ellátó szervek iratkezelésére vonatkozó szabályok szerint, az ott meghatározott határidőig kell őrizni.

**5. Az elfogadott koncepció, stratégia, kézikönyv, településképi rendelet és településfejlesztési eszköz nyilvánosságát biztosító intézkedések**

**16. §** A polgármester gondoskodik az elfogadott koncepció, stratégia, kézikönyv, településképi rendelet és településrendezési eszköz elfogadást követő 15 napon belüli közzétételéről, a www.csemo.hu honlapon. A honlapon történő közzététel nem mentesít a Korm. rendelet szerinti egyéb közzétételi szabályok teljesítése alól.

**17. §** Az elfogadott koncepcióról, stratégiáról és ezek módosításáról szóló, a Korm. rendelet 30. § (13) bekezdésben foglaltak szerinti tájékoztatásról a polgármester a főépítész útján gondoskodik.

**6. Záró rendelkezések**

**18. § (1) E rendelet a kihirdetését követő napon lép hatályba.**

**(2) E rendelet rendelkezéseit a rendelet hatályba lépését követően induló egyeztetési eljárásokban kell alkalmazni.**

**(3) Jelen rendelet hatálybalépésével egyidejűleg hatályát veszti Csemő Község Önkormányzata Képviselő-testületének a településfejlesztéssel, a településrendezéssel és a településkép védelmével összefüggő partnerségi egyeztetés helyi szabályairól szóló 8/2017. (X. 02.) rendelete.**

**Csemő, 2020. július 28.**

|  |  |
| --- | --- |
| **……………………………………** | **……………………………………** |
| **dr. Lakos Roland**  **polgármester** | **dr. Kovács Tímea**  **jegyző** |