**Tárgy: Civil szervezetek támogatására**

**kiírt pályázatok elbírálása**

**ELŐTERJESZTÉS**

**Csemő Község Képviselő-testületének**

**2020. július 28-án tartandó ülésére**

**Tisztelt Képviselő-testület!**

A Csemő Község Önkormányzata 2020. június 30-i ülésén 21/2020. (06.30.) határozatával döntött a **községi székhelyű és a községben tevékenykedő társadalmi szervezetek számára elnyerhető, vissza nem térítendő támogatásra vonatkozó pályázat kiírásáról.**

A megadott határidőig 4 pályázat érkezett az alábbi igényekkel:

|  |  |  |
| --- | --- | --- |
| Csemői Faluvédő – és Szépítő Egyesület | 300.000.- | Családi nap megrendezése a Putrisarki erdőben |
| Gyermekünkért Alapítvány | 195.000.- | 3 db párásító ventilátor vásárlása |
| Csemői Hagyományőrző Egyesület | 150.000.- | A „Kurultáj” rendezvényen részvétel és népviseleti ruha vásárlása |
| Csemői Iskoláért Alapítvány | 150.000.- | udvari fitnesgép vásárlása |

Megvizsgálva a beérkezett igényeket, minden jelentkező civil szervezet számára külön-külön 185.000.-ft összegű támogatás kifizetésére teszek javaslatot.

*Indokolás:*

*Az idei esztendő a vírushelyzet jelentősen beszűkítette a civil szervezetek mozgásterét is, az egész tavaszon végighúzódó kijárási korlátozás a közösségi munkát is ellehetetlenítette.*

*Jelen pillanatban az sem látszik, hogy augusztustól hogyan és milyen formában tudnak a szervezetek működni – ezért elsődlegesen azokból az igényekből indultam ki, amelyek eszköz beszerzését irányozták elő, és amely eszközbeszerzés nem függ a pandémiás helyzettől.*

*A javaslatom megfogalmazásakor az iskolai alapítványi igényt vettem alapul, 150 ezer forint támogatást kértek a 185.000 forint értékű eszköz beszerzésére.*

*A Faluvédő és Szépítő Egyesület 400.000.-Ft-os költségvetéshez kéri a 300.000.- forintos támogatást, a Hagyományőrző Egyesület 300.000.-Ft-os összköltségvetéshez kér 150.000 forint támogatás. Az óvodai alapítvány a három eszköz jelenlegi piaci árát jelölte meg teljes költségnek és támogatási igénynek is.*

*Azt gondolom, hogy az iskolai beszerzés megvalósítását alapul véve kell a támogatást megállapítani, mert a legnagyobb igénybevevő kört érinti. Az óvoda saját intézményünk és a ventillátorok aktuális piaci árát képes saját erőből is kipótolni.*

*A rendezvények sorsa bizonytalan ugyan, ha meg lehet tartani a Kurultájt, ott közel félmilliós tömeggel számol a szervezőség Csemő képviseletét a magasabb összegben is elfogadhatónak tartom, ahogy csökkentve javaslom támogatni a sokkal kisebb létszámú faluvédős helyi rendezvényt.*

Kérem a Tisztelt Képviselő-testületet, hogy az előterjesztést megtárgyalni és a támogatásról dönteni szíveskedjenek.

**\* \* \***

A korábbi évek gyakorlatához hasonlóan jelentkezett a TŰZOLTÓSÁG, a CEGLÉDI MENTŐÁLLOMÁS és a CEGLÉDI RENDŐRKAPITÁNYSÁG – akik a lehetőségeinkhez mérten (ha és amennyiben…) nem kérik, de köszönnek minden támogatást.

*Javaslatom:*

*TŰZOLTÓSÁG – 100.000.-Ft, ahogy a tavalyi évben*

*MENTŐÁLLOMÁS – 100.000.-Ft, ahogy a tavalyi évben*

*CEGLÉDI RENDŐRKAPITÁNYSÁG – 100.000.-Ft, ahogy a tavalyi évben*

Kérem a Tisztelt Képviselő-testületet, hogy az előterjesztést megtárgyalni és a támogatásról dönteni szíveskedjenek.

Csemő, 2020. július 23.

Dr. Lakos Roland

polgármester