

**Tárgy: A Ceglédi Többcélú Kistérségi Társulás**

**társulási megállapodásának felülvizsgálata**

**E L Ő T E R J E S Z T É S**

**Csemő Község Képviselő-testületének**

**2020. július 28-án tartandó ülésére**

**Tisztelt Képviselő-testület!**

A Ceglédi Többcélú Kistérségi Társulás Társulási Tanácsa 2020. június 30-án tartott ülésén felülvizsgálta a legutóbb 2015. esztendőben módosított társulási megállapodást és arról döntött 16/2020. (VI. 30.) számú határozatával, hogy a jelen előterjesztés melléklete szerint javasolja a megállapodás módosítását a társult önkormányzatok képviselő-testületei számára.

A módosítás indokait az alábbiakban foglalnám össze:

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 93. § 2. pontja értelmében a társulási megállapodás tartalmazza a társulás tagjainak nevét, székhelyét, képviselőjét. A társulás tagjainak képviselőit az elmúlt évi önkormányzati választásokat követő tagdelegálásoknak megfelelően a megállapodás 1. számú függelékében aktualizálni szükséges.

Szintén aktualizálásra szorul a társuláshoz tartozó települések lakosságszáma (Mötv. 93. § 3. pont) rögzítő 2. számú függelék, amit az Mötv. 146. § (3) bekezdésére tekintettel a helyi önkormányzati képviselők és polgármesterek választásáról szóló törvényben meghatározott lakosságszám és időpont figyelembevételével kell megállapítani. A lakosságszám aktualizálása során a Központi Statisztikai Hivatal „Magyarország közigazgatási helységnévkönyve, 2019. január 1.” kiadványban rögzített adatok kerültek rögzítésre.

Pontosítást igényel a társulási megállapodás 61. pontja, mely a minősített döntéshozatal eseteit rögzíti. A 61. pont b) alpontja, a területfejlesztési koncepció és a területfejlesztési program elfogadása időközben aktualitását vesztette, mivel a társulás jóideje nem lát el területfejlesztési feladatokat. Ugyanakkor indokolt lenne a minősített döntéshozatal eseteit kibővíteni az költségvetési határozat elfogadásával, módosításával, az előző évi pénzügyi beszámoló elfogadásával, továbbá a társulás fenntartásában lévő intézmények intézményi térítési díjának megállapítására irányuló javaslat elfogadásával, a társulási megállapodást módosító javaslat elfogadásával és a társulásból történő kizárásról szóló döntéssel.

Szintén javasolt a pontosítása a megállapodás 84. pontjának, mely jelenleg a lakosságszám arányos működési hozzájárulás megfizetésének ütemezésére havonta történő átutalást rögzít. A társulási tanács a működési hozzájárulás megfizetésének határidejét tárgyév június 30. napjára javasolja módosítani.

A társulási megállapodás módosítása kiegészítené a Társulás tagjai által vállalt pénzügyi hozzájárulás nem teljesítése esetén alkalmazandó irányadó eljárást, valamint megalkotná a társulásból történő kizárás feltételeit.

A Ceglédi Többcélú Kistérségi Társulás Társulási Megállapodása teljes terjedelmében elektronikusan megtekinthető a www.ctkt.hu weboldalon a „Közérdekű adatok” között a „2.1 A szerv alaptevékenysége, feladat- és hatásköre” pontban.

Az Mötv. 88. § értelmében a társulási megállapodás módosításához a társulásban részt vevő képviselő-testületek mindegyikének minősített többséggel hozott döntése szükséges.

Kérem, a Tisztelt Képviselő-testületet az előterjesztés megvitatására és a határozati javaslat elfogadására.

Csemő, 2020. július 23.

Dr. Lakos Roland

polgármester

**Határozati javaslat**

**Csemő Község Önkormányzatának Képviselő-testülete elfogadja a Ceglédi Többcélú Kistérségi Társulás 2006. június 26-án kelt Társulási Megállapodásának, a jelen határozat elválaszthatatlan melléklete szerinti módosítását. Felhatalmazza a Polgármestert, a Társulási Megállapodás módosításának és a módosításokkal egységes szerkezetbe foglalt szövegének aláírására.**

**Határidő: 2020. szeptember 30.**

**Felelős: polgármester**

**Melléklet**

**A CEGLÉDI TÖBBCÉLÚ KISTÉRSÉGI TÁRSULÁS TÁRSULÁSI MEGÁLLAPODÁSÁNAK**

**MÓDOSÍTÁSA**

A 2006. június 26-án kelt, és a 14/2006. (XI. 21.), a 29/2007. (VIII. 30.), a 22/2008. (III. 31.), a 27/2010. (IX. 21.), a 10/2012 (V. 24.), a 39/2013. (XII. 04.) és a 2/2015. (II. 3.) társulási tanácsi határozatok alapján módosított, Abony Város Önkormányzatának Képviselő-testülete 52/2015. (II. 26.) határozatával, Albertirsa Város Önkormányzatának Képviselő-testülete 37/2015. (II. 26.) határozatával, Cegléd Város Önkormányzatának Képviselő-testülete 53/2015. (II. 26.) határozatával, Ceglédbercel Község Önkormányzatának Képviselő-testülete 26/2015. (02. 23.) határozatával, Csemő Község Önkormányzatának Képviselő-testülete 5/2015. (II. 24.) határozatával, Dánszentmiklós Község Önkormányzatának Képviselő-testülete 13/2015. (II. 26.) határozatával, Jászkarajenő Község Önkormányzatának Képviselő-testülete 10/2015. (II. 16.) határozatával, Kocsér Község Önkormányzatának Képviselő-testülete 8/2015. (II. 17.) határozatával, Kőröstetétlen Község Önkormányzatának Képviselő-testülete 11/2015. (II. 16.) határozatával, Mikebuda Község Önkormányzatának Képviselő-testülete 7/2015. (II. 18.) határozatával, Nyársapát Község Önkormányzatának Képviselő-testülete 4/2015. (II. 25.) határozatával, Tápiószőlős Község Önkormányzatának Képviselő-testülete 42/2015. (II. 25.) határozatával, Törtel Község Önkormányzatának Képviselő-testülete 21./2015. (II. 25.) határozatával, és Újszilvás Község Önkormányzatának Képviselő-testülete 15/2015. (II. 16.) határozatával módosított Társulási Megállapodás az alábbiak szerint módosul:

1. A Megállapodás 75. pontja helyébe a következő rendelkezés lép:

„75. A Társulás tagjai által vállalt pénzügyi hozzájárulás nem teljesítése esetén az alábbi irányadó eljárást kell követni:

a) Ha a Társulás tagja a 84. és 85. pontokban meghatározott pénzügyi hozzájárulást az előírt határidőre nem teljesíti, úgy a Társulás 15 napon belül írásban felszólítja a teljesítésre.

b) Ha a felszólítást követő 30 napon belül sem történik meg a teljesítés, úgy a Társulás a társult tag önkormányzata bankszámlájáról azonnali beszedési megbízással jogosult a pénzügyi hozzájárulás mértékének behajtására.

c) A társult tag önkormányzata az azonnali beszedési megbízás teljesítéséhez szükséges, bankszámláját vezető pénzintézet részére – a Megállapodás 3. sz. Függelékében meghatározott minta alapján – adott felhatalmazó levél másolati példányát minden év február 15. napjáig köteles a Társulás részére benyújtani.

d) Amennyiben a társult tag kötelezettség vállalásának azonnali beszedési megbízással történő kiegyenlítése is eredménytelennek bizonyul, abban az esetben a Társulás polgári peres úton érvényesíti követelését a mulasztó taggal szemben.”

2. A Megállapodás 61. pontja helyébe a következő rendelkezés lép:

„61. Minősített többség szükséges az Mötv. 42. § 2., 6. és 7. pontjában foglalt, továbbá törvényben meghatározott ügyek eldöntéséhez, valamint:

a) a Társulás költségvetésének elfogadásához, módosításához és zárszámadás alkotásához;

b) a Társulás által fenntartott intézmények intézményi térítési díjának megállapítására irányuló javaslat elfogadásához;

c) a Megállapodást módosító javaslat elfogadásához;

d) a Társulásból történő kizáráshoz.”

3. A Megállapodás 84. pontja helyébe a következő rendelkezés lép:

„84. A Társulás éves költségvetési határozatában állapítja meg a lakosságszám-arányos működési hozzájárulás mértékét, amelyet legkésőbb tárgyév június 30. napjáig kell a Társulás pénzforgalmi számlájára átutalással teljesíteni.”

4. A Megállapodás a következő 98/A. ponttal egészül ki:

„98/A. A Társulási Tanács fontos okból kizárhatja azt a Társult önkormányzatot, amely a Társulási Megállapodásban foglalt kötelezettségeinek ismételt felhívásra a megadott határidőben nem tesz eleget.”

5. A Megállapodás a következő 98/B. ponttal egészül ki:

„98/B. Fontos oknak minősül:

a) ha a Társulás tagja a Társulási Megállapodás szerint vállalt pénzügyi hozzájárulását az előírt határidőre, többszöri felszólítás ellenére nem teljesíti,

b) a Társult önkormányzat a Társulás működéséhez szükséges döntési kötelezettségének nem tesz eleget.”

6. A Megállapodás 1. számú Függeléke helyébe a jelen módosítás 1. számú Függeléke lép.

7. A Megállapodás 2. számú Függeléke helyébe a jelen módosítás 2. számú Függeléke lép.

8. A Megállapodás a jelen módosítás 3 számú Függelékével egészül ki.

9. Jelen megállapodás valamennyi társult önkormányzat közül az utolsóként jóváhagyó önkormányzat képviselő-testületének határozatával válik hatályossá.

Cegléd, 2020. …………………….

……………………………… ………………………………

Abony Város Önkormányzata Albertirsa Város Önkormányzata

……………………………… ………………………………

Cegléd Város Önkormányzata Ceglédbercel Község Önkormányzata

……………………………… ………………………………

Csemő Község Önkormányzata Dánszentmiklós Község Önkormányzata

……………………………… ………………………………

Jászkarajenő Község Önkormányzata Kocsér Község Önkormányzata

……………………………… ………………………………

Kőröstetétlen Község Önkormányzata Mikebuda Község Önkormányzata

……………………………… ………………………………

Nyársapát Község Önkormányzata Tápiószőlős Község Önkormányzata

……………………………… ………………………………

Törtel Község Önkormányzata Újszilvás Község Önkormányzata

*1. számú Függelék*

*A Ceglédi Többcélú Kistérségi Társulás Társulási Megállapodásának 1. számú Függeléke*

A társulás tagjainak képviselője, a társult önkormányzatok képviselő-testületei által delegált tagok

|  |  |
| --- | --- |
| **Település** | **Delegált tag** |
| Abony | Pető Zsolt |
| Albertirsa | Fazekas László |
| Cegléd | Dr. Csáky András |
| Ceglédbercel | Török József |
| Csemő | Dr. Lakos Roland László |
| Dánszentmiklós | Sipeki Zsolt |
| Jászkarajenő | Palya István Kálmán |
| Kocsér | Hriagyel Csaba |
| Kőröstetétlen | Pásztor Imre |
| Mikebuda | Takácsné Mocsári Ibolya |
| Nyársapát | Kis Miklós |
| Tápiószőlős | Dr. Szoboszlay Árpád Károly |
| Törtel | Godó Tibor |
| Újszilvás | Dr. Petrányi Csaba |

*2. számú Függelék*

*A Ceglédi Többcélú Kistérségi Társulás Társulási Megállapodásának 2. számú Függeléke*

|  |  |  |  |  |  |
| --- | --- | --- | --- | --- | --- |
| **Település** | **A társult önkormányzat megnevezése** | **Székhely** | **Csatlakozás időpontja** | **Kiválás, kizárás időpontja** | **Lakosságszám** |
| **Abony** | **Abony Város Önkormányzata** | **2740 Abony, Kossuth Lajos tér 1.** | **2006.10.12** |  | **14 277** |
| **Albertirsa** | **Albertirsa Város Önkormányzata** | **2730 Albertirsa, Irsay Károly u. 2.** | **2006.11.29** |  | **12 792** |
| **Cegléd** | **Cegléd Város Önkormányzata** | **2700 Cegléd, Kossuth tér 1.** | **2006.11.23** |  | **35 545** |
| **Ceglédbercel** | **Ceglédbercel Község Önkormányzata** | **2737 Ceglédbercel, Pesti út 61.** | **2006.12.04** |  | **4 261** |
| **Csemő** | **Csemő Község Önkormányzata** | **2713 Csemő, Petőfi S. u. 1.** | **2006.11.15** |  | **4 244** |
| **Dánszentmiklós** | **Dánszentmiklós Község Önkormányzata** | **2735 Dánszentmiklós, Dózsa Gy. u. 100.** | **2006.11.20** |  | **2 762** |
| **Jászkarajenő** | **Jászkarajenő Község Önkormányzata** | **2746 Jászkarajenő, Rákóczi út 16.** | **2006.11.27** |  | **2 578** |
| **Kocsér** | **Kocsér Község Önkormányzata** | **2755 Kocsér, Szent István tér 1.** | **2006.11.30** |  | **1 834** |
| **Kőröstetétlen** | **Kőröstetétlen Község Önkormányzata** | **2745 Kőröstetétlen, Kocséri út 4.** | **2006.11.27** |  | **820** |
| **Mikebuda** | **Mikebuda Község Önkormányzata** | **2736 Mikebuda, Fő u. 19.** | **2006.11.29** |  | **695** |
| ***Nagykőrös*** | ***Nagykőrös Város Önkormányzata*** | ***2750 Nagykőrös, Szabadság tér 5.*** | ***2006.11.16*** | ***2013.12.31*** |  |
| **Nyársapát** | **Nyársapát Község Önkormányzata** | **2712 Nyársapát, Arany János u. 11.** | **2006.11.30** |  | **1 881** |
| **Tápiószőlős** | **Tápiószőlős Község Önkormányzata** | **2769 Tápiószőlős, Kossuth L. út 65.** | **2006.11.24** |  | **2 781** |
| **Törtel** | **Törtel Község Önkormányzata** | **2747 Törtel, Szent István tér 1.** | **2006.11.30** |  | **4 243** |
| **Újszilvás** | **Újszilvás Község Önkormányzata** | **2768 Újszilvás, Szent István u. 6.** | **2006.11.27** |  | **2 530** |
| **Összesen:** |  |  |  |  | **91 243** |

3. számú Függelék

*A Ceglédi Többcélú Kistérségi Társulás Társulási Megállapodásának 3. számú Függeléke*

FELHATALMAZÓ LEVÉL

Tisztelt

............................................................

............................................................

(számlavezető neve és címe)

Megbízom/megbízzuk Önöket az alább megjelölt fizetési számlánk terhére az alább megnevezett Kedvezményezett által benyújtandó beszedési megbízás(ok) teljesítésére a következőkben foglalt feltételekkel:

|  |  |
| --- | --- |
| Fizető fél számlatulajdonos megnevezése: |  |
| Felhatalmazással érintett fizetési számlájának pénzforgalmi jelzőszáma: |  |
| Kedvezményezett neve: | Ceglédi Többcélú Kistérségi Társulás |
| Kedvezményezett fizetési számlájának pénzforgalmi jelzőszáma: | 11742025-15590215 |
| Kedvezményezett fizetési számlájának megnevezése: | Ceglédi Többcélú Kistérségi Társulás |

A felhatalmazás időtartama: **a felhatalmazó levél kiállításának napjától 20…. év ….. hó …. nap.**

A beszedési megbízáshoz okiratot nem kell csatolni.

További feltételek:

1. fedezethiány esetén a sorba állítás időtartama legfeljebb 35 nap
2. felhatalmazás csak a Kedvezményezett írásbeli hozzájárulásával vonható vissza
3. benyújtási gyakoriság: esetenként

Kelt: , 20…. év hó nap

Fizető fél számlatulajdonos

**Záradék (Pénzintézet tölti ki):**

Kijelentjük, hogy a felhatalmazó levél aláírása az általunk nyilvántartott formában és módon történt, amelyért felelősséget vállalunk. A pénzintézet tudomásul veszi, hogy jelen felhatalmazás időtartamán belül **kizárólag** a Ceglédi Többcélú Kistérségi Társulás tudtával és írásbeli hozzájárulásával vonható vissza.

A felhatalmazás pénzintézeti nyilvántartási száma:

Kelt: , 20…. év hó nap

pénzintézet cégszerű aláírása

(P.H.)